

**ประกาศสภาองค์การบริหารส่วนตำบลสันทราย**

**เรื่อง เรียกประชุมสภาองค์การบริหารส่วนตำบล สมัยสามัญที่ 3 ประจำปี ๒๕๖2**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามที่สภาองค์การบริหารส่วนตำบลสันทราย ได้มีมติในการประชุมสมัยสามัญที่ ๑ ประจำปี ๒๕๖2 เมื่อวันที่ ๑๕ กุมภาพันธ์ ๒๕๖๒ กำหนดสมัยประชุมสามัญที่ 3 ประจำปี ๒๕๖2 ไว้ตั้งแต่วันที่ ๑ สิงหาคม ๒๕๖2 เป็นต้นไป มีกำหนดไม่เกิน ๑๕ วัน นั้น

บัดนี้ มีความจำเป็นจะต้องประชุมสภาองค์การบริหารส่วนตำบล เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๓ และพิจารณาข้อราชการอื่นๆ ที่เกี่ยวข้อง ดังนั้นอาศัยอำนาจตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ (และที่แก้ไขเพิ่มเติมจนถึงฉบับที่ ๖) พ.ศ. ๒๕๕๒ ประกอบข้อ ๒๒ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ จึงประกาศเรียกประชุมสภาองค์การบริหารส่วนตำบลสันทราย สมัยสามัญที่ ๓ ประจำปี พ.ศ. ๒๕๖๒ ตั้งแต่วันที่ ๑ สิงหาคม ๒๕๖๒ เป็นต้นไป มีกำหนด ๑๕ วัน

จึงประกาศมาให้ทราบโดยทั่วกัน

ประกาศ ณ วันที่ ๒๕ เดือน กรกฎาคม พ.ศ. ๒๕๖๒

ขวัญชัย สุวรรณปัญญา

(นายขวัญชัย สุวรรณปัญญา)

ประธานสภาองค์การบริหารส่วนตำบลสันทราย